FIFAning sobiq prezidenti Yozef Blatter Rossiyadan 2018 yilgi jahon chempionati mezbonligini olib qo‘yish g‘oyasidan voz kechishga chaqirdi. U voqealar bunday tus olishi ehtimolini falokatga tenglashtirgan. «Agar dunyodagi geosiyosiy omillarga e’tibor qaratadigan bo‘lsak, Rossiya 2018 yilgi jahon chempionatidan mahrum qilinishi falokat bo‘ladi», — degan Blatter. 2018 yilgi mundial 14 iyundan 15 iyulga qadar Rossiyaning Moskva, Kaliningrad, Sankt-Peterburg, Volgograd, Qozon, Nijniy Novgorod, Samara, Saransk, Rostov-Don, Sochi va Yekaterinburg shaharlarida o‘tkazilishi belgilangan.